Cik Cinderella dan Encik Tengku

Cik Cinderella dan Encik Tengku ialah sebuah siri drama televisyen Malaysia 2015 arahan Eoon Shuhaini yang diadaptasi dari novel 2014 dengan judul sama terbitan Karya Seni yang ditulis oleh Airisz. Dibintangi oleh Zahirah MacWilson dan Shukri Yahaya, ia bersiaran di TV3 menerusi Slot Lestary mulai 16 Disember 2015 hingga 27 Januari 2016 menggantikan Kau Aku Kita.Sinopsis drama Cik Cinderella dan Encik Tengku Sensasi Selebriti (9 Disember 2015). Dicapai pada 9 Disember 2015.Cik Cinderella dan Encik Tengku My Info Taip (23 Disember 2015). Dicapai pada 23 Disember 2015.

 Sinopsis  
Puteri Nuraisha (Zahirah MacWilson) yang hidup dengan seorang ibu tiri dan kakak tiri. Ayahnya, Megat, sering melebihkan kakak tirinya iaitu Sha (Puteri Aishah). Puteri mempunyai seorang tunang bernama Ashraf (Shah Iskandar), dimana pertunangan mereka adalah disebabkan amanat arwah ibu Puteri yang mahu dia dan Ashraf disatukan. Ashraf bagi Puteri adalah seorang lelaki yang sering ingin menumpang kesenangan kerana dia sudah terbiasa dilimpahkan wang oleh keluarganya sendiri.

Perkenalan Puteri dengan Daniel (Shukri Yahaya), seorang peguam muda yang romantis, lucu dan baik hati di tempat kerja sedikit demi telah membuatkan Puteri jatuh cinta terhadap Daniel. Bagi Puteri, Daniel sangat menyenangkan tetapi dalam masa yang sama Puteri dihimpit rasa bersalah kerana dia terikat dengan amanat arwah ibunya itu.

Tanpa diketahui oleh Puteri, kakak tirinya, rupa-rupanya sudah lama menjalinkan hubungan cinta dengan Ashraf tanpa diketahui oleh sesiapa. Sehinggalah pada suatu hari, satu kejadian yang memalukan telah mengucar-kacirkan persiapan perkahwinan Puteri dan Ashraf yang telah dirancang rapi oleh ibu tirinya.

 Pelakon 

 Pelakon utama 
 Zahirah MacWilson sebagai Puteri Nuraisha
 Shukri Yahaya sebagai Tengku Daniel

 Pelakon pembantu
 Shah Iskandar sebagai Ashraf
 Puteri Aishah sebagai Sha
 Dato’ Eizlan Yusof sebagai Encik Megat
 Aleza Shadan sebagai Puan Norain
 Aida Khalida sebagai Umi
 Sherry Alhadad sebagai Kak Tim
 Zulin Aziz sebagai Jee
 Raja Ema sebagai Mak Mahani
 Ku Faridah sebagai Nenek
 Nor Amisah Abdullah sebagai Mak Ngah
 Azhar Amir sebagai Jais
 Nizen Ayob sebagai Zarif

 Muzik dan runut bunyi 
 "Hey! Kau" - Sandra Dianne
 "Irama Kita" - Ippo Hafiz

Rujukan

Kategori:Rancangan TV3
Kategori:Siri drama televisyen Malaysia
Kategori:Drama Melayu 2015
Kategori:Drama Melayu 2016
Kategori:Drama adaptasi novel di Malaysia